
Πλήρωση σαράντα εννέα (49) κενών οργανικών θέ¬ 
σεων μονίμου προσωπικού του Οργανισμού Βάμβα- 
κος (Ν.Π.Δ.Δ.) και καθορισμός τρόπου πλήρωσης 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2048380/5286/0022 (1) 

Καθορισμός αμοιβής μελών ιδιωτών και υπαλλήλων της 
Επιτροπής Ιδιωτικής Ασφάλισης του Υπουργείου 
Εμπορίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/1985 «Περί Υπουργικού 
Συμβουλίου και Υπουργείων». 

2. Το Π.Δ. 397/88 «Περί Οργανισμού Εμπορίου» όπως 
τροποποιήθηκε και συμπληρώθηκε με το ΠΔΠ 228/90. 

3. Τις διατάξεις του άρθρου 4α του Ν.Δ. 400/1970 
«Περί Ιδιωτικής Επιχειρήσεως Ασφαλίσεως, όπως προ¬ 
στέθηκε με το άρθρο 1 παρ. 3 Ν. 2170/93 «τροποποίηση 
του Ν.Δ.400/1970 «Περί Ιδιωτικής επιχειρήσεως ασφαλί¬ 
σεως και άλλες διατάξεις». 

4. Τις διατάξεις του άρθρου 18 του Ν. 1505/84 όπως 
τροποποιήθηκε με το άρθρο 8 του Ν. 1810/88. 

5. Την με αριθμό 207332/3206/0022/1.6.1993 ΦΕΚ 
422/Τεύχ. Β' 16.6.1993 απόφαση του Υπουργού Οικονο¬ 
μικών. 

6. Το άρθρο 40 του Ν. 849/78 όπως τροποποιήθηκε με 
το άρθρο 8 του Ν. 2129/93. 

7. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος κρατικού Προϋπολογισμού 
για το 1994 ύψους 700.000 δρχ. κατά προσέγγιση, η 
οποία θα βαρύνει τον φορέα 37/100 ΚΑΕ 0515, στον 
οποίο υπάρχει πίστωση, αποφασίζουμε: 

Καθορίζουμε από 1.1.1994 την αποζημίωση του Προέ¬ 
δρου, των μελών και της γραμματέως που μετέχουν στην 
Επιτροπή Ιδιωτικής Ασφάλισης του Υπουργείου Εμπορίου 
ως εξής: 

1) Για κάθε ιδιώτη μέλος που μετέχει στην Επιτροπή Ιδι¬ 
ωτικής Ασφάλισης δρχ. 4.500 κατά συνεδρίαση. 

2) Για τους υπαλλήλους, 1.000 δρχ. ανά ώρα. 

Η επιτροπή θα συνεδριάζει δύο (2) φορές το μήνα και 
για πέντε (5) ώρες περίπου κάθε συνεδρίαση. 

Η υπ’ αριθμ. 2031939/3662/0022/23.7.1994, από¬ 
φαση των Υπουργών Οικονομικών και Εμπορίου καταργεί- 
ται. 

Η παρούσα απόφαση να δημοσιευθεϊ στην Εφημερίδα 
της Κυβερνήσεως. 

Αθήνα, 5 Αυγούστου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΑΛ. ΠΑΠΑΔΟΠΟΥΛΟΣ Κ. ΣΗΜΙΤΗΣ 

-♦- 

Αριθ. 1083272/1363 (2) 

Σύσταση θέσεων προσωπικού στην Επιτροπή Ολυμπίων 
και Κληροδοτημάτων. 

Ο ΥΠΟΥΡΓΟΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 25 παρ. 4 εδάφια α' του 
Ν. 2190/1994 (ΦΕΚ 28 τ. Α') «Σύσταση ανεξάρτητης αρ¬ 
χής για την εκλογή προσωπικού και ρύθμιση θεμάτων διοί¬ 
κησης» β) του άρθρου 27 του Ν. 2081 /1992 (ΦΕΚ 154 τ. 
Α’), με το οποίο προστέθηκε άρθρο 29 Α' στο Ν. 1558/ 
1985 (ΦΕΚ 137 τ. Α'). 

2. Την κοινή απόφαση των Υπουργών Προεδρίας της 
Κυβερνήσεως αι Οικονομικών αριθμ. 1055619/972/ 
0001/24.6.1994, με την οποία καθορίστηκε, κατά κλάδο 
και ειδικότητα, ο αριθμός των επαναπροσλαμβανομένων 
στην Επιτροπή Ολυμπίων και Κληροδοτημάτων. 

3. Την απόφαση του Υπουργού Οικονομικών αριθμ. 
1077442/1279/0001/4.7.1994 (ΦΕΚ 526 τ. Β'), με την 
οποία καθορίστηκε ο αριθμός των ατόμων που θα επανα- 
προσληφθούν στην Επιτροπή Ολυμπίων και Κληροδοτη¬ 
μάτων κατά το Β' εξάμηνο του έτους 1994. 

4. Το γεγονός ότι από την έκδοση της απόφασης αυτής 
δεν προκαλείται δαπάνη σε βάρος του προϋπολογισμού 
της Επιτροπής Ολυμπίων και Κληροδοτημάτων. 

5. Το γεγονός ότι, σύμφωνα με τον Α.Ν. 1920/1939 
«Περί τροποποιήσεως, συμπληρώσεως και κωδικοποιη- 
σεως των διατάξεων περί διοικήσεως, συμπληρώσεως και 
κωδικοποιήσεως των διατάξεων περί διοικήσεως της υπό 
του Ευαγγέλη Ζάππα καταληφθείσης εις το Έθνος πε¬ 
ριουσίας» δεν υφίστανται οργανικές θέσεις κλάδου εργα¬ 
τών στην Επιτροπή Ολυμπίων και Κληροδοτημάτων, απο¬ 
φασίζουμε: 

1. Συστήνουμε δύο (2) προσωποπαγείς θέσεις του κλά¬ 
δου εργατών με σχέση εργασίας ιδιωτικού δικαίου αορί¬ 
στου χρόνου, που θα καλυφθούν με επαναπρόσληψη συμ- 
βασιούχων, απολυθέντων κατά τις διατάξεις του Ν. 1882/ 
1990 άρθρο 44 παρ. 1,7 και 8. 

2. Οι ανωτέρω θέσεις καταργούνται όταν για οποιοδή- 
ποτε λόγο κενωθούν. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 3 Αυγούστου 1994 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


Αριθ. 2045166/7338/0025 (3) 

Τροποποίηση της απόφασης 2030502/5133/0025/ 
2.6.1994, με την οποία παρασχέθηκε η εγγύηση του 
Δημοσίου προς την Α.Τ.Ε. για την κάλυψη ρυθμιζομέ- 
νων οφειλών εγγυημένων δανείων σε κτηνοτροφικές 
μονάδες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συν¬ 
δυασμό με τις διατάξεις του Ν. 1266/82. 

2. Τις σχετικές μέχρι σήμερα αποφάσεις παροχής εγγύ¬ 
ησης του Δημοσίου προς την Α.Τ.Ε. για τη χορήγηση δα¬ 
νείων σε κτηνοτροφικές μονάδες. 

3. Την απόφαση της Επιτροπής Τιμών και Εισοδημάτων 
αριθμ. 1996/8.2.1994, με την οποία εγκρίνεται η ρύθμιση 
των μέχρι 31.12.1991 ληξιπρόθεσμων και ανεξόφλητων 
οφειλών από δάνεια των κτηνοτροφικών μονάδων. 

4. Την με αριθμ. 1026431/268/0006ΑΑ/2.3.1994 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

5. Την με αριθμ. 2040301 Π 255/0055/6.10.1992 από¬ 
φαση Υπουργού Οικονομικών, με την οποία παρατάθηκε 
μέχρι 31.12.1992 η προθεσμία ισχύος της εγγύησης του 
Δημοσίου για τις ρυθμιζόμενες από την Α.Τ.Ε. οφειλές με 
βάση τα οριζόμενα στη Πράξη Διοικητή Τραπέζης Ελλά¬ 
δος αριθμ. 1620/89. 

6. Την με αριθμ. 2030502/5133/0025/2.6.1994 από¬ 
φαση μας με την οποία α) παρασχέθηκε η εγγύηση του 
Δημοσίου για τα δάνεια που θα προκύψουν από τη ρύθ¬ 
μιση εγγυημένων οφειλών κτηνοτροφικών μονάδων με 
βάση τα οριζόμενα στην απόφαση Επιτροπής Τιμών και Ει¬ 
σοδημάτων αριθμ. 1996/8.2.1994 και β) παρατάθηκε μέ¬ 
χρι 31.12.1994 προθεσμία ισχύος της εγγύησης του Δη¬ 
μοσίου για τις ρυθμιζόμενες από την Α.Τ.Ε. οφειλές με 
βάση τα οριζόμενα στην Πράξη Διοικητή Τραπέζης Ελλά¬ 
δος αριθμ. 1620/89. 

7. Το με αριθμ. 21871/7.7.1994 έγγραφο της Αγροτι¬ 
κής Τράπεζας της Ελλάδος, αποφασίζουμε: 

Α. Τροποποιούμε την απόφασή μας αριθμ. 2030502/ 
5133/0025/2.6.1994 ως κατωτέρω: 

Κεφάλαιο 1 παράγραφοι 2 και 3. 

Αντικαθίστανται ως ακολούθως: 

Η Α.Τ.Ε. σε περίπτωση καθυστέρησης της καταβολής 
δύο (2) συνεχομένων ληξιπρόθεσμων δόσεων που προκύ¬ 
πτουν από την εν λόγω ρύθμιση και εφόσον θέλει να εξο¬ 
φληθούν από τον εγγυητή Ελληνικό Δημόσιο οι εγγυημέ¬ 
νες και ανεξόφλητες απαιτήσεις της δικαιούται να κηρύξει 
αμέσως με τη λήξη της 2ης καθυστερημένης δόσης ληξι¬ 
πρόθεσμο και απαιτητό ολόκληρο το ποσό των ρυθμιζομέ- 
νων οφειλών και να προβεί εντός 3 μηνών στη βεβαίωσή 
τους στην αρμόδια Δημόσια Οικονομική Υπηρεσία 
(Δ.Ο.Υ.) και στον λογ/σμό Νο 555 ως έσοδο του λογ/σμού 
του Δημοσίου «Κεφάλαιο Ασφαλίσεως Χρηματοδοτήσεων 
εκ κεφαλαίων ή εγγυήσει του Ελληνικού Δημοσίου», σύμ¬ 
φωνα με τις διατάξεις του Π.Δ. 16/89 (Φ.Ε.Κ. 6/5.1.89 τ. 
Α') και τις οδηγίες της εγκυκλίου μας αριθμ. 98348/2945/ 
8.8.1979 και να υποβάλει στην Υπηρεσία μας (Δ. 25.Δ - 
Γ.Λ.Κ.) τα σχετικά δικαιολογητικά για την εξόφληση των 
εγγυημένων απαιτήσεών της. 

Το Ελληνικό Δημόσιο ως εγγυητής αναλαμβάνει την 
υποχρέωση εξόφλησης των εγγυημένων απαιτήσεων της 
Α.Τ.Ε. που θα περιλαμβάνουν το ανεξόφλητο εγγυημένο 
ποσό των ρυθμιζομένων οφειλών και τους ανεξόφλητους 
επ’ αυτού τόκους μέχρι και ένα τρίμηνο κατ’ ανώτατο όριο 
μετά την κήρυξη του δανείου ως ληξιπρόθεσμου και απαι¬ 
τητού». 

Β. Παρατείνουμε μέχρι 30.6.1995 την προθεσμία της 
ισχύος της εγγύησης του Δημοσίου που παρασχέθηκε με 
την απόφασή μας αριθμ. 2005394/1257 /0025/ 
26.3.1991, όπως ισχύει, στην Αγροτική Τράπεζα της Ελ¬ 
λάδος για τη ρύθμιση οφειλών από δάνεια, που έχουν χο¬ 
ρηγηθεί σε κτηνοτροφικές μονάδες, σύμφωνα με τους 
όρους και προϋποθέσεις της Π.Δ.Τ.Ε. 1620/89. 

Διευκρινίζουμε ότι την εγγύηση του Δημοσίου για τη 
ρύθμιση οφειλών με βάση την απόφαση της Ε.Τ.Ε. 1996/ 
8.2.1994, καλύπτονται και οι οφειλές που θα επαναφερ- 
θούν από τις Δ.Ο.Υ. στα Καταστήματα της Α.Τ.Ε. για να 
ρυθμιστούν σύμφωνα με την απόφαση αυτή. 

Κατά τα λοιπά ισχύει η απόφαση μας με αριθμ. 
2030502/5133/0025/2.6.1994. 

Από τις διατάξεις της παρούσας θα προκληθεί σε περί¬ 
πτωση κατάπτωσης εγγύησης του Δημοσίου, δαπάνη σε 
βάρος του Κρατικού Προϋπολογισμού, το ύψος της 
οποίας δεν μπορεί να προσδιοριστεί. 

Αναμένονται όμως και έσοδα από την επιτροπή στο Δη¬ 
μόσιο όσων έχει καταβάλει στην Α.Τ.Ε. λόγω κατάπτωσης 
της εγγύησης, το ύψος των οποίων δεν μπορεί επίσης να 
προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 

Αριθ. 2050 756/6004/Α0024 (4) 

Ανάκληση της 52653/1636/8.6.1988 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.193 Π.Δ./τος «Διαχείρηση 
νομικών προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 
175/Α/24.1.0.1958)«Τροποποίηση του από 20.1.932 
Δ.Δ/γματος. 

3. Το Π.Δ./γμα 496/1974 «Περί Λογιστικού Ν.Π.Δ.Δ.». 

4. Την απόφαση μας αριθμ. 52653/1636/8.6.1988 
ανάθεση της διαχείρησης του Ζ' Κρατικού Παιδικού Σταθ¬ 
μού Λάρισας. 

5. Το έγγραφο της Τράπεζας της Ελλάδος αριθμ. 
21586/28.7.1994 με το οποίο ζητείται η μεταφορά του 
λογ/σμου της ταμιακής διαχείρησης από την Τράπεζα Ελ¬ 
λάδος (Υποκ/μα Λάρισας) στην Αγροτική Τράπεζα Α' Κα¬ 
τάστημα Λάρισας. 

6. Την απόφαση του Υπουργού οικονομικών αριθμ. 
1092170/ 1378 /0006/15.10.1991 (ΦΕΚ 846/ Β 
/15.10.1991) «Μεταβίβαση της εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντή, 
στους Προϊσταμένους Δ/νσεων κ.λ.π.». 


7. Το γεγονός ότι την απόφαση αυτή δεν προκαλείται 
δαπάνη σε βάρος του Προϋπολογισμού του Ζ’ Κρατικού 
Παιδικού Σταθμού Λάρισας αλλά επιλύονται θέματα διαδι¬ 
καστικά, αποφασίζουμε: 

Ανακαλούμε την απόφασή μας αριθμ. 52653/1636/ 
8.6.1983 αναφορικά με την ανάθεση της Ταμιακής Δια¬ 
χείρισης του Ζ' Κρατικού Παιδικού Σταθμού Λάρισας και 
ορίζουμε όπως το Ταμιακό υπόλοιπο του Λογ/σμού μετα¬ 
φερθεί σε λογ/σμό που θα τηρείται στην Αγροτική Τρά¬ 
πεζα Α' Κατάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Με εντολή Υπουργού 
Ο Διευθυντής α/α 
Γ. ΠΑΠΑΣΑΡΑΝΤΟΠΟΥΛΟΣ 

Αριθ. 22696 (5) 

Πλήρωση θέσεων και καθορισμός τρόπου πρόσληψης εί¬ 
κοσι τριών (23) ατόμων ως τακτικού προσωπικού του 
Οργανισμού Ελληνικών Γ εωργικών Ασφαλίσεων 
(ΕΛ.Γ.Α.). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 13 και 23 παρ. 1 και 2 του ν. 2190/1994 
(ΦΕΚ 28/Α/3.3.1994). 

β) Του άρθρου 1 παρ. 2 περ. του ν. 1735/1987. 
γ) Την κοινή υπουργική απόφαση, αριθμ. 5170/ 
13.3.1989. «Καθορισμός θέσεων και προσόντων προσω¬ 
πικού του Οργανισμού Ελληνικών Γ εωργικών Ασφαλίσεων 
(ΕΛΓΑ). 

2. Την Π.Υ.Σ. αριθμ. 211/1993 «Αναστολή των διορι¬ 
σμών και των προσλήψεων στο Δημόσιο Τομέα έως τις 30 
Ιουνίου 1994» (ΦΕΚ 219/Α/31.12.1993) και την ΠΥΣ 
αριθ. 236/7.7.1994 (ΦΕΚ 115/Α/7.7.1994), άρθρο 4. 

3. Την πράξη του Υπουργικού Συβμουλίου, αριθ. 210/ 
21.6.1994, με την οποία εγκρίθηκε η πρόσληψη τακτικού 
προσωπικού στον Οργανισμό Ελληνικών Γ εωργικών 
Ασφαλίσεων (ΕΛΓ Α). 

4. Τις άμεσες ανάγκες για τη στελέχωση τόσο των Κε¬ 
ντρικών όσο και των Περιφερειακών Υπηρεσιών του 
ΕΛΓ Α, αποφασίζουμε: 

I. Την πλήρωση είκοσι τριών (23) κενών θέσεων τακτι¬ 
κού προσωπικού του Οργανισμού Ελληνικών Γεωργικών 
Ασφαλίσεων, με τη διαδικασία και τα αντικειμενικά κριτή¬ 
ρια του Ν. 2190/1994, κατ' εξαίρεση του ν. 1735/1987, 
ως ακολούθως: 

Α'. Κατηγορία ΠΕ 

α) Πέντε (5) του κλάδου ΠΕ Γεωπονικού 
β) Πέντε (5) του κλάδου ΠΕ Κτηνιατρικού 
γ) Πέντε (5) του κλάδου ΠΕ Δ/κου - Οικονομικού 
δ) Δύο (2) του κλάδου ΠΕ Αναλυτών Προγραμματιστών 
Η/Υ 

Ε) Έναν (1) του κλάδου ΠΕ Αναλογιστών Μαθηματικών 
Β'. Κατηγορία ΔΕ 

α) Δύο (2) του κλάδου ΔΕ Δακτυλογράφων 
β) Έναν (1) του κλάδου ΔΕ Οδηγών. 

Γ. Κατηγορία ΥΕ 

α) Δύο (2) του κλάδου ΥΕ Κλητήρων. 

Η συνολική δαπάνη θα ανέλθει στο ποσό των σαράντα 
τριών εκατομμυρίων πεντασκοσίων χιλιάδων 
(43.500.000) δραχμών και έχουν εγγράφει σχετικές πι¬ 
στώσεις στον Προθπολογισμό του ΕΛΓΑ έτους 1994, 
ύψους ενός δισεκατομμυρίου πεντακοσίων δεκατεσσά¬ 
ρων εκατομμυρίων, εννιακοσίων πενήντα χιλιάδων 
(1.514.950.000) δραχμών (ΚΑ 6000). 

II. Ο τρόπος πληρωμής των ανωτέρω θέσεων καθορίζε¬ 
ται ως ακολούθως: 

Α') Πλήρωση θέσεων των κλάδων ΠΕ Γεωπονικού, ΠΕ 
Κτηνιατρικού, ΠΕ Αναλυτών - Προγραμματιστών Η/Υ, ΠΕ 
Αναλογιστών - Μαθηματικών και ΔΕ Οδηγών. 

Η πλήρωση των προαναφερόμενων θέσεων θα γίνει με 
βάση τα κριτήρια και τη διαδικασία των παρ. 1 - 7 και 9 του 
άρθρου 18 του Ν. 2190/1994, σύμφωνα με τα οριζόμενα 
στην παρ. του άρθρου 23 του ίδιου νόμου. 

Η οικεία επιτροπή: 

α) θα συγκεντρώσει τις αιτήσεις των υποψηφίων κατά 
κλάδο και ειδικότητα. 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα κατά κλάδο και ειδικότητα των 
υποψηφίων που γίνονται δεκτοί και για τους οποίους συ¬ 
ντρέχουν οι νόμιμες προϋποθέσεις και πίνακα αποκλεισ¬ 
μένων οι οποίοι δεν πληρούν τις προϋποθέσεις. 

δ) θα κατατάξει τους υποψηφίους, κάθε κλάδου και ει¬ 
δικότητας, σε πίνακες προτεραιότητας με βάση τα κριτή¬ 
ρια του άρθρου 18 παρ. 6 του Ν. 2190/1994 και όπου συ¬ 
ντρέχει περίπτωση θα ληθφούν υπόψη και οι διατάξεις 
των παρ. 7 και 9 του ίδιου άρθρου και των παρ. 3 και 17 του 
άρθρου 21 του ίδιου νόμου. 

ε) θα εγγράψει στους πίνακες αυτούς (κάθε κλάδου και 
ειδικότητα) με τη σειρά που προκύπτει από την εφαρμογή 
των ανωτέρω διατάξεων όλους τους υποψηφίους κάθε 
κλάδου και ειδικότητας, πλήν βεβαίως αυτών που έχουν 
αποκλειστεί επειδή δεν έχουν τα απαιτούμενα από το 
νόμο προσόντα. 

Από τον πίνακα προτεραιότητας κάθε κλάδου ειδικό¬ 
τητα θα διοριστούν, με τη σειρά που έχουν στον πίνακα 
όσοι αντιστοιχούν στον αριθμό των θέσεων, του οικείου 
κλάδου και ειδικότητας, των οποίων η πλήρωση θα προκη¬ 
ρυχθεί όπως αυτές καθορίζονται στην παρ. I της παρού¬ 
σας, με κατανομή όμως των θέσεων στην Κεντρική Υπη¬ 
ρεσία και στα Περιφερειακά Υποκαταστήματα. 

Οι πίνακες αυτοί θα δοθούν στη δημοσιότητα, με συνο¬ 
πτική αναφορά των στοιχείων, απ’ όπου θα προκύπτει και 
θα αποδεικνύει ότι τηρήθηκε ο νόμος. 

Β' Πλήρωση θέσεων κλάδου ΠΕ Διοικητικού και ΔΕ Δα- 
κτυλογράφων. 

Για την πλήρωση των θέσεων αυτών προβλέπεται γρα¬ 
πτός διαγωνισμός, σύμφωνα με τις διατάξεις του άρθρου 
Ιδτουν. 2190/1994. 

Ως γνωστό η διεξαγωγή του διαγωνισμού προθποθέτει 
τη λειτουργία του ΑΣΕΠ επειδή, όμως, απόφαση του αρ¬ 
μοδίου υπουργού είναι να αποφευχθεί οποιαδήποτε αυ¬ 
θαίρετη επιλογή, η πλήρωση των θέσεων αυτών θα γίνει 
σύμφωνα με όσα προαναφέρθηκαν στην περίπτωση Α' 
(στοιχεία α,β,γ,δ, και ε της παρούσας). 

Ειδικά για τον κλάδο ΔΕ Δακτυλογράφων για το οποίο 
απαιτείται ως πρόσθετο προσόν και η άριστη γνώση δα¬ 


κτυλογραφίας, αυτή αποτελεί, σύμφωνα με την παρ 3 του 
άρθρου 1 του ν. 2190/1994, απαραίτητη προϋπόθεση 
διορισμού. 

Συνεπώς, η εφαρμογή των κριτηρίων του άρθρου 18 και 
ο καθορισμός με βάση αυτά, τής σειράς προτεραιότητας 
θα γίνει μετά την εξέταση των υποψηφίων στη δακτυλο¬ 
γράφηση κειμένου και μόνο για όσους κριθεί από την εξέ¬ 
ταση αυτή, ότι κατέχουν το προσόν της γνώσης της δακτυ¬ 
λογραφίας. 

Γ' Πλήρωση θέσεων κλάδου ΥΕ Κλητήρων 
Η Πλήρωση των θέσεων αυτών θα γίνει σύμφωνα μέ όσα 
προαναφέρθηκαν στην περίπτωση Α' (στοιχεία α,β,γ και ε) 
της παρούσας. 

Η κατάταξη όμως των υποψηφίων του κλάδου αυτού θα 
γίνει με βάση τα κριτήρια της παρ. 8 του άρθρου 18 του ν. 
2190/1994 και όπου συντρέχει περίπτωση θα ληφθούν 
υπόψη και οι διατάξεις των παρ. 9 και 11 του ίδιου άρθρου 
και των παρ. 3 και 17 του άρθρου 21 του ίδιου νόμου. 

Επισημαίνεται ότι, σύμφωνα με τη διάταξη της παρ. 3 
του άρθρου 1 του ν. 2190/1994, ισχύουν σε κάθε περί¬ 
πτωση οι προϋποθέσεις διορισμού ή πρόσληψης, οι 
οποίες προβλέπονται από τις εκάστοτε γενικές ειδικές 
διατάξεις και κανονισμούς. 

III. Συναφώς αναφέρεται ότι, το ΑΣΕΠ έχει τη διακριτική 
ευχέρεια να ασκεί και αυτεπαγγέλτως έλεγχο της τήρησης 
των σχετικών με τις προσλήψεις διατάξεων του ν. 2190/ 
1994. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 5 Αυγούστου 1994 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ 

ΚΥΒΕΡΝΗΣΗΣ ΓΕΩΡΓΙΑΣ 

ΑΝ. Π ΕΠΟΝΗΣ Γ. ΜΩΡΑΪΤΗΣ 

-♦- 

Αριθ. 22697 (6) 

Πλήρωση σαράντα εννέα (49) κενών οργανικών θέσεων 
μονίμου προσωπικού του Οργανισμού Βάμβακος 
(Ν.Π.Δ.Δ.) και καθορισμός τρόπου πλήρωσης των θέ¬ 
σεων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 13 και 23 παρ. 1 και 2 του Ν. 2190/1994 
(ΦΕΚ28/Α/ 3.3.1994). 

β) Του άρθρου 1 παρ. 2 περ. ια' του Ν. 1735/1987. 
γ) Του άρθρου 47 του Υπαλληλικού Κώδικα (Π.Δ. 611/ 
1977). 

δ) Των άρθρων 2,4,11,18 και 24 παρ. 4 του Π.Δ. 194/ 

1988, και του άρθρου 4 του Π.Δ. 172/1992. 

ε) Της Π.Υ.Σ. αριθ. 211/1993 «Αναστολή των διορισμών 
και των προσλήψεων στο Δημόσιο Τομέα έως τις 30 Ιου¬ 
νίου 1994» (ΦΕΚ 219/Α/ 31.12.1993) και της ΠΥΣ αριθ. 
236/ 7.7.1994 (ΦΕΚ Α' 115/ 7.7.1994), άρθρο 4. 

στ) Τις διατάξεις του Π.Δ. 258/88 «Οργάνωση του Ορ¬ 
γανισμού Βάμβακος» (ΦΕΚ 110/Α71988). 

2. Την Πράξη του Υπουργικού Συμβουλίου, αριθ. 212/ 
21.6.1994, με την οποία εγκρίθηκε κατ’ εξαίρεση του μέ- 

τρου αναστολής των διορισμών και των προσλήψεων, η 
πλήρωση σαράντα εννέα (49) κενών θέσεων μονίμου προ¬ 
σωπικού. 

3. Τις λειτουργικές ανάγκες του Οργανισμού Βάμβακος, 
αποφασίζουμε: 

I. Την πλήρωση σαράντα τεσσάρων (44) θέσεων του 
κλάδου ΠΕ Γεωπονικού, μίας (1) θέσης του κλάδου ΤΕ 
Πληροφορικής, τριών (3) θέσεων του κλάδου ΔΕ Προσω¬ 
πικού Η/Υ ειδικότητας Προγραμματιστών, με τη διαδικα¬ 
σία και τα αντικειμενικά κριτήρια του Ν. 2190/1994, κατ’ 
εξαίρεση του Ν. 1735/1987. 

Η ετήσια δαπάνη πλήρωσης των ανωτέρω 49 κενών ορ¬ 
γανικών θέσεων μονίμου προσωπικού θα ανέλθει στο 
ποσό των 147.766.886 δρχ. και υπάρχει σχετική πίστωση 
στο ειδικό αποθεματικό του προϋπολογισμού του Οργανι¬ 
σμού Βάμβακος (ΚΑ 0211,0232, 0259 και 0521). 

II. Η πλήρωση των προαναφερομένων θέσεων θα γίνει 
με βάση τα κριτήρια και τη διαδικασία των παρ. 1 -7 του άρ¬ 
θρου 18 του Ν. 2190/94 σύμφωνα με τα οριζόμενα στην 
παρ. 2 του άρθρου 23 του ίδιου νόμου. 

Η οικεία Επιτροπή: 

α) θα συγκεντρώσει τις αιτήσεις των υποψηφίων κατά 
κλάδο και ειδικότητα. 

β) θα ελέγξει την ύπαρξη των απαιτουμένων γενικών και 
ειδικών τυπικών προσόντων. 

γ) θα καταρτίσει πίνακα κατά κλάδο ή ειδικότητα των 
υποψηφίων που γίνονται δεκτοί και για τους οποίους συ¬ 
ντρέχουν οι νόμιμες προϋποθέσεις και πίνακα αποκλεισ¬ 
μένων, οι οποίοι δεν πληρούν τις προϋποθέσεις. 

δ) θα κατάξει τους υποψήφιους κάθε κλάδου και ειδι¬ 
κότητας σε πίνακες προτεραιότητας με βάση τα κριτήρια 
του άρθρου 18 παρ. 6 του Ν. 2190/94 και όπου συντρέχει 
περίπτωση θα ληφθούν υπόψη και οι διατάξεις των παρ. 7 
και 9 του ίδιου άρθρου και των παρ. 3 και 17 του άρθρου 
21 του ίδιου νόμου. 

ε) θα εγγράψει στους πίνακες αυτούς με τη σειρά που 
προκύπτει από την εφαρμογή των ανωτέρω διατάξεων 
όλους τους υποψήφιους κάθε κλάδου και ειδικότητας", 
πλην βεβαίως αυτών που έχουν αποκλειστεί, επειδή δεν 
έχουν τα απαιτούμενα από το νόμο προσόντα. 

Από τον πίνακα προτεραιότητας κάθε κλάδου και ειδι¬ 
κότητας, θα διοριστούν, με τη σειρά που έχουν στον πί¬ 
νακα, όσοι αντιστοιχούν στον αριθμό των θέσεων, των 
οποίων η πλήρωση θα προκηρυχθεί, όπως αυτές καθορί¬ 
ζονται στην παρ. I της παρούσας. 

Επισημαίνεται ότι, σύμφωνα με τη διάταξη της παρ. 3 
του άρθρου 1 του Ν. 2190/1994, ισχύουν σε κάθε περί¬ 
πτωση οι προϋποθέσεις διορισμού ή πρόσληψης, οι 
οποίες προβλέπονται από τις εκάστοτε γενικές ή ειδικές 
διατάξεις και κανονισμούς. 

III. Συναφώς αναφέρεται ότι το ΑΣΕΠ έχει τη διακριτική 
ευχέρεια να ασκεί και αυτεπαγγέλτως έλεγχο της τήρησης 
των σχετικών διατάξεων του Ν. 2190/1994. 

Η απόφαση αυτή να κοινοποιηθεί, με απόδειξη, στον 
Πρόεδρο και στα μέλη της οικείας επιτροπής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ 

ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΝ. ΠΕΠΟΝΗΣ Γ. ΜΩΡΑΪΊΉΣ 

-♦- 

Αριθ. 394972/2525 (7) 

Τροποποίηση της 320698/ 24.7.1987 απόφασης του 
Υπουργού Γεωργίας «Απαιτούμενες προϋποθέσεις για 
τη χορήγηση άδειας λειτουργίας φυτωριακής επιχείρη¬ 
σης και υποχρεώσεις των δικαιούχων (Β' 446). 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) της παραγράφου 6 του άρθρου 5 του Ν. 1564/1985 
«Οργάνωση παραγωγής και εμπορίας του πολλαπλασια¬ 
στικού υλικού φυτικών ειδών» (Α' 164). 

β) του άρθρου 29 Α' του Ν. 1558/1985 «Κυβέρνηση και 
Κυβερνητικά όργανα» (Α' 137), όπως το άρθρο 29Α' προ¬ 
στέθηκε με το άρθρο 27 του Ν. 2081 /1992 «Ρύθμιση του 
θεσμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154). 

2. Την αριθ. 6033/13.7.94 απόφαση του Πρωθυπουρ¬ 
γού και του Υπουργού Γεωργίας «ανάθεση αρμοδιοτήτων 
Υπουργού Γεωργίας στους Υφυπουργούς Γεωργίας 
Φλώρο Κωνσταντίνου και Βασίλειο Βασιλακάκη (Β 550)» 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Αρθρο 1 

Το άρθρο 1 της αριθ. 320698/24.7.1987 απόφασης 
του Υπουργού Γ εωργίας αντικαθίσταται ως ακολούθως: 

Αρθρο 1 
Τύποι άδειας 

Καθορίζονται 3 τύποι άδειας φυτωριακής επιχείρησης: 

1. Τ ύπου Α': Γ ενική, πλην πολλαπλασιαστικού υλικού: α) 
κηπευτικών β) καλλωπιστικών φυτών και ανθέων. 

2. Τύπου Β': α) κηπευτικών, β) καλλωπιστικών φυτών 
και ανθέων 

3. Τύπου Γ': Εργαστηρίου ιστοκαλλιέργειας. 

Αρθρο 2 

Το άρθρο 3 της αριθ. 320698/24.7.1987 απόφασης 
του Υπουργού Γ εωργίας τροποποιείται ως ακολούθως: 

1. Η περίπτωση Α' της παραγράφου 2 αντικαθίσταται ως 
ακολούθως: 

Α' Για τη .χορήγηση άδειας Τύπου Α' (Γενική, πλην πολ¬ 
λαπλασιαστικού υλικού: α) κυπευτικών και β) καλλωπιστι¬ 
κών φυτών και ανθέων) η φυτωριακή επιχείρηση: 

α) εγκαθίσταται σε ζώνη προστασίας εφ’ όσον έχει κα- 
θορισθεί με απόφαση του οικείου Νομάρχη, σύμφωνα με 
τις διατάξεις της παραγράφου 1 του άρθρου 12 του Ν. 
1564/1985. 

β) καταλαμβάνει έκταση που δεν πρέπει να είναι μικρό¬ 
τερη: 

αα) από τρία (3) στρέμματα με ελάχιστη έκταση αυτοτε¬ 
λούς τεμαχίου ένα (1) στρέμμα και ανώτατο αριθμό τεμα¬ 
χίων δύο (2), εφόσον η επιχείρηση διαθέτει θερμοκήπιο, 
με έκταση μισού (1/2) στρεμ. τουλάχιστον. 

ββ) από έξι (6) στρέμματα με ελάχιστη έκταση αυτοτε¬ 
λούς τεμαχίου δύο (2) στρέμματα και ανώτατο αριθμό τε¬ 
μαχίων δύο (2), εφόσον η επιχείρηση δεν διαθέτει θερμο¬ 
κήπιο. 

γγ) για περιοχές μη παγετόπληκτες και με ειδικές συν¬ 
θήκες παραγωγής (μικρός κλήρος, εξειδίκευση παραγω¬ 
γής), που καθορίζονται με απόφαση του οικείου Νομάρχη, 
σύμφωνα με τις διατάξεις της παραγράφου 1 του άρθρου 
12 του Ν. 1564/1985, και για παραγωγή μόνο αειθαλών 
καρποφόρων δένδρων, η φυτωριακή επιχείρηση καταλαμ¬ 
βάνει ελάχιστη έκταση τρία (3) στρέμματα, χωρίς θερμο¬ 
κήπιο, ελάχιστη έκταση αυτοτελούς τεμαχίου ένα (1) 
στρέμμα και ανώτατο αριθμό τεμαχίων τρία (3)». 

2. Η περίπτωση Β' της παραγράφου 2 αντικαθίσταται ως 
ακουλούθως: 

«Β' Για τη χορήγηση άδειας τύπου Β': α) κηπευτικών και 
β) καλλωπιστικών φυτών και ανθέων, η φυτωριακή επιχεί¬ 
ρηση καταλαμβάνειιε έκταση που δεν πρέπει να είναι μι¬ 
κρότερη των δύο (2) στρεμμάτων, με ελάχιστη έκταση αυ¬ 
τοτελούς τεμαχίου ένα (1) στρέμμα και ανώτατο αριθμό 
τεμαχίων δύο (2)». 

Αρθρο 3 

Το ΠΑΡΑΡΤΗΜΑ II του άρθρου 8 της αριθμ. 320698/ 

24.7.1987 απόφασης του Υπουργού Γεωργίας αντικαθί¬ 
σταται ως ακολούθως: 

«ΠΑΡΑΡΤΗΜΑ II 

Υπόδειγμα τριπλότυπων δελτίων διάθεσης πολλαπλα¬ 
σιαστικού υλικού φυτωριακών επιχειρήσεων 

Τα τριπλότυπα δελτία διάθεσης πολλαπλασιαστικού 
υλικού φυτωριακών επιχειρήσεων θεωρούνται από την αρ¬ 
μόδια υπηρεσία και περιλαμβάνουν τα εξής στοιχεία: 

α) διεύθυνση φυτωρίου 

β) ονοματεπώνυμο φυτωριούχου 

γ) ονοματεπώνυμο αγοραστή 

δ) αριθμό δενδρυλλίων κατά είδος & ποικιλία και το υπο¬ 
κείμενο πάνω στο οποίο είναι εμβολιασμένα 

ε) ημερομηνία έκδοσης του δελτίου 

Τα παραπάνω δελτία χορηγούνται τόσο στους αγορα¬ 
στές του εσωτερικού όσο και στους εξαγωγικούς οίκους 
που πήραν σχετική άδεια εξαγωγής δενδρυλλίων από το 
Υπουργείο Γεωργίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1994 

Ο ΥΦΥΠΟΥΡΓΟΣ 

ΦΛ. ΚΩΝΣΤΑΝΤΙΝΟΥ 


Αριθ. 394973/2526 (8) 

Τροποποίηση της 320697/24.7.1987 απόφασης του 

Υπουργού Γεωργίας «Καθορισμός των βασικών αρχών 

των ζωνών προστασίας όπου εγκαθίστανται φυτωρια- 

κές επιχειρήσεις» (Β' 446). 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) της παραγράφου 2 του άρθρου 12 του Ν. 1564/1985 
«Οργάνωση παραγωγής και εμπορίας του πολλαπλασια¬ 
στικού υλικού φυτικών ειδών» (Α 164). 

β) του άρθρου 29Α' του Ν. 1558/1985 «Κυβέρνηση και 
Κυβερνητικά όργανα» (Α 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των επιμελητηρίων, τροποποίηση των διατάξεων 
του Ν. 1712/1987 για τον εγκσυγχρονισμό των επαγγελ¬ 
ματικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154). 

2. Την αριθμ. 6033/13.7.94 απόφαση του Πρωθυπουρ¬ 
γού και του Υπουργού Γ εωργίας «ανάθεση αρμοδιοτήτων 
Υπουργού Γεωργίας στους Υφυπουργούς Γεωργίας 
Φλώρο Κωνσταντίνου και Βασίλειο Βασιλακάκη» (Β 550) 

3. Την αριθμ. 2/12.7.1994 γνωμοδότηση της Τεχνικής 
Επιτροπής Πολλαπλασιαστικού υλικού. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Η παράγραφος 2 του άρθρου 3 της αριθμ. 320697/ 

24.7.1987 απόφασης του Υπουργού Γεωργίας αντικαθί¬ 
σταται ως ακολούθως: 

«2. Κατ’ εξαίρεση οι παραπάνω αποστάσεις μπορεί να 
μειωθούν χωρίς όριο στις περιπτώσεις που οι φυτωριακές 
καλλιέργειες: 

α) προστατεύονται με εντομοστεγή κλωβό. 

β) εγκαθίσταται σε περιοχές που, σύμφωνα με την κατά 
το άρθρο 12 παράγραφο 1 του Ν. 1564/1985 απόφαση 
του οικείου Νομάρχη, δεν αποτελούν περιοχές υψηλού 
κινδύνου για μολύνσεις (περιοχές που κυριαρχούν εγκατε¬ 
στημένοι δενδρώνες που δεν εμφανίζονται έντονες και 
εκταταμένες φυτοϋγειονομικές προσβολές». 

Άρθρο 2 

Η παράγραφος 1 του άρθρου 4 της αριθμ. 320697/ 

24.7.1987 απόφασης του Υπουργού Γεωργίας αντικαθί¬ 
σταται ως ακολούθως: 

«1. Πριν από τον καθορισμό της ζώνης προστασίας γίνε¬ 
ται εξέταση του εδάφους της προστατευομένης ζώνης για 
να κριθε'ι αν η περιοχή είναι κατάλληλη για εγκατάσταση ή 
μη φυτωριακών επιχειρήσεων, εξέταση του παγετοπλή- 
κτου ή μη της περιοχής, των τοπικών και κοινωνικών συν¬ 
θηκών και των ειδικών συνθηκών παραγωγής (μικρός κλή¬ 
ρος, εξειδίκευση παραγωγής) ύπαρξης ή μη κινδύνου για 
μολύνσεις». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1994 

Ο ΥΦΥΠΟΥΡΓΟΙ 

ΦΛ. ΚΩΝΣΤΑΝΤΙΝΟΥ 
-♦- 

Αριθ. Φ 2 -490/απόφ. 565 (9) 

Έγκριση κυκλοφορίας αντλιών υγρών καυσίμων 30ΗΙ_ΙΙ- 
ΜΒΕΡΚ3ΕΒ Τύπων ΤΥ-ϋΤΥ και 1_ΕνΕΙ_-5. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «κυβέρνηση και κυβερ¬ 
νητικά όργανα». 

2. Το Π.Δ. 397/88 «οργανισμός του Υπ. Εμπορίου». 

3. Το Π.Δ. 524/78 «περί κωδικοποιήσεως εις ενιαίον 
κείμενον των ισχυουσών διατάξεων των αναφερομένων 


εις την εισαγωγήν εν Ελλάδι του Διεθνούς Συστήματος 
Μέτρων και Σταθμών». 

4. Το άρθρο 28 της Υ.Α.Φ 3 /2587/78 «περί κωδικοποιή- 
σεως αποφάσεων επί των Μέτρων και Σταθμών» (ΦΕΚ 
70/τ.Β/26.1.79), όπως τροποποιήθηκε με την Υ.Α. Β/ 
15073/86 (ΦΕΚ 846/τ.Β/4.12.86). 

5. Την Υπουργική απόφαση με αριθ. Β 3 /362/24.12.93 
«εξουσιοδότηση για υπογραφή εγγράφων «Με εντολή 
Υφυπουργού». 

6. Την από 11.5.94 αίτηση της εταιρείας Ν. Μηνακού- 
λης Ε.Π.Ε., αποφασίζουμε: 

1. Εγκρίνουμε την κυκλοφορία στην Ελλάδα των ηλε¬ 
κτρονικών αντλιών υγρών καυσίμων 30Η1_υΜΒΕΒ6ΕΒ 
Τύπων ΤΥ-ϋΤΥ και 1_ΕνΕ1_-5. 

Τ ις αντλίες αυτές κατασκευάζει ο οίκος 50ΗΙ.υΜΒΕΒ- 
ΘΕΒ ΤΕΟΝΟΙ.ΟΘΙΕ5 ΗΕΤΑΙΙ_ ΡΕΤΠΟίΕϋΜ 5Υ5ΤΕΜ3 01- 
νΐ5ΙΟΝ και εισάγει στην Ελλάδα η εταιρεία Ν. ΜΗΝΑΚΟΥ- 
ΛΗΣ Ε.Π.Ε. (Γέλωνος 9 - Αθήνα). 


ΑΚΟΛΟΥΘΕΙ ΠΙΝΑΚΑΣ 

4. Για την εξακρίβωση της ταυτότητας των αντλιών αυ¬ 
τών στους ελέγχους που γίνονται από τα αρμόδια όργανα, 
πρέπει να αναγράφονται επ' αυτών σε σημείο που να δια- 
κρίνεται καλά οι εξής ενδείξεις: 

α) Ο οίκος κατασκευής 

β) Η επωνυμία και ο τύπος της αντλίας 

γ) Η μονάδα μετρήσεως, ήτοι: Λίτρο 

δ) Ο αριθμός εγκρίσεως κυκλοφορίας στην Ελλάδα, 
ήτοι: 

Φ 2 - 490/3.8.94 Υπουργείου Εμπορίου. 

5. Η νομιμοποίηση της κυκλοφορίας των αντλιών αυτών 
γίνεται με την επικόλληση από την αρμόδια Αρχή των ση¬ 
μάτων του Αρχικού και Περιοδικού ελέγχου Μέτρων και 
Σταθμών, σύμφωνα με τις ισχύουσες διατάξεις. 

6. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί από την αρμόδια Αρχή, ότι δεν 
πληρούνται οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση της Υπηρεσίας μας. 

Η απόφαση αυτή να δημοσιευθεί στην Εφημερίδα^της 
Κυβερνήσεως, σύμφωνα με το άρθρο 28 της ΥΑ Φ^/ 
2587/78 (ΦΕΚ 70/τΒ/26.1.79), όπως τροποποιήθηκε με 
την ΥΑ Β 3 /2587/78 (ΦΕΚ 70/τΒ/26.1.79), όπως τροπο¬ 
ποιήθηκε με την ΥΑ Β 1 /15073/86 και ισχύει από την ημε¬ 
ρομηνία της δημοσίευσής της. 

Αθήνα, 3 Αυγούστου 1994 
Με εντολή Νομάρχη 
Ο Διευθυντής 

ΧΡ. ΔΗΜΗΤΡΑΚΟΠΟΥΛΟΣ 


Αριθ. Ζ/13239 (10) 

Ίδρυση ειδικών τμημάτων στα Ι.Ε.Κ. 

ΤΟΔ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις της παραγρ. 2 του άρθρου 5 του Ν. 
2009/92 

2. Τις διατάξεις της Παραγρ. 3 του άρθρου 4 του Ν. 
2009/92 (ΦΕΚ 18, τ.Α/ 14.2.94). 

3. Τις διατάξεις του άρθρου 6 του Ν. 2009/92 

4. Την υπ’ αριθμ. 22/22.7.94 πράξη του Δ.Σ. του 
Ο.Ε.Ε.Κ., αποφασίζουμε: 

Αρθρο μόνο 

α. Με αποφάσεις του Δ.Σ. μπορούν να ιδρύονται τμή¬ 
ματα διαφόρων επιπέδων στα Ι.Ε.Κ. ή σε παραρτήματά 
τους, με ειδικό πρόγραμμα προσαρμοσμένο στις μαθησια¬ 
κές ανάγκες του πληθυσμού της περιοχής όπου λειτουρ¬ 
γούν τέτοια τμήματα ή τις συνθήκες διαβίωσης πληθυ- 
σμιακών ομάδων ή κατηγοριών. Μπορούν επίσης να καθο¬ 
ρίζονται οι προϋποθέσεις εγγραφής στα τμήματα αυτά, 
κατά διάφορο τρόπο, από αυτό που ισχύει για τα υπόλοιπα 
δημόσια Ι.Ε.Κ. 

β. Με ίδιες αποφάσεις και μετά από εισήγηση της Κε¬ 
ντρικής Εξεταστικής Επιτροπής Πιστοποίησης Επαγγελ¬ 
ματικής Κατάρτισης μπορεί να καθορίζεται ειδικός τρόπος 
εξέτασης του θεωρητικού και πρακτικού μέρους της δια¬ 
δικασίας πιστοποίησης, για τους απόφοιτους των ανω¬ 
τέρω τμημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1994 
Ο Προέδρος 

ΘΕΟΔΩΡΟΣ ΧΡΗΣΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



